《再次元亮韵》
宋代·李彭

艇子打两桨，石城催莫愁。不嫌波浪阔，但惧水生洲。

大堤多女儿，草暖复桑柔。盈盈成雅步，皎皎临清流。

翠钗挂人冠，自作横陈谋。非无一时好，高怀讵能留。

朝歌回墨翟，馈药逃东丘。此岂聊复尔，颇似怜包羞。

长吟望烟际，飞来双白鸥。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。